# Njal logo Pantone jpg

# Referat af bestyrelsesmødet tirsdag den 27. september 2011 kl. 18.00

**Til stede:** Conni, Emil, Thomas, Jesper, Kristina, Stine og Anne

**Afbud**: Mette

1. **Godkendelse af dagsorden**Der blev tilføjet et nyt punkt 8 vedrørende en anmodning om opsætning af kamera ude foran kiosken.
2. **Valg af referent**Emil blev valgt som referent.
3. **Godkendelse af referat fra bestyrelsesmødet den 20. september 2011**Referatet blev godkendt.
4. **Orientering og opfølgning**

* *Orientering:*
  + Der er udsendt udbudsmateriale på renovering af port med Egilsgade. Der er tilbudsfrist d. 5. okotber.
  + Der er stadig ikke kommet syn- og skønsrapport fra tagprojekt endnu. Conni rykker for afleveringen.
  + Der var intet nyt i afklaringen af ventilationsforholdene i erhvervslejemål.
* *Opfølgning på opgaver:*
  + **Arbejdsweekenden** blev afholdt med deltagelse fra 29 lejligheder, hvor der blev lagt i alt 210 timer. Der var skønt vejr, god stemning og masser af arbejde til gavn for vores hus. Meincke havde sørget for god forberedelse, så vi nåede at male soklen i hele gården. Derudover fik vi fjernet cykler mm., og fik god mad og kage til at komme gennem arbejdet.
  + **Udført vedligehold** de seneste mange år, vil blive lagt på hjemmesiden snarest, så eksisterende og potentielle nye beboerne kan se, at vi tager godt hånd om foreningen.
  + **Det nye layout til hjemmesiden** blev godkendt af bestyrelsen. Det ser flot ud. Der er bl.a. kommet et ”nyhedsbånd” i bunden af siden. Alle beboere opfordres til at se det nye flotte layout.
  + Der er modtaget to tilbud på **ekstra barnevognsparkering**. Bestyrelsen valgte at følge Meinckes indstilling. Arbejdet påbegyndes først i november.

1. **Generelforsamlingen d. 1. november**
   1. **Årsrapport (regnskab – 4. udkast)** blev endeligt godkendt.
   2. Bestyrelsen besluttedeat opstillingen i **budgettet (4. udkast)** skal følge opstillingen i årsrapporten. Conni sender opdatering til administrator.
   3. Det tilrettede **10 års budget** er endnu ikke klar til bestyrelsens gennemgang.
   4. **Dagsordenen** blev godkendt med enkelte rettelser. Conni retter til.
   5. **Vedtægtsændringerne** vedr. sammenlægninger og eksklusionsbestemmelser blev godkendt men nogle mindre tilpasninger.
   6. **Granskning.** Intet nyt
   7. **Beretning.** Thomas laver udkast og vil også stå for præsentationen på generalforsamlingen.
   8. Kristina sørger for **serveringen,** der vil bestå af kaffe, vand og kage.
   9. Der er planlagt **ekstraordinær generalforsamling d. 22. november.**
   10. Kristina laver **plakat** med opfordring til beboerne om at deltage i generalforsamlingen.
2. **Eksklusion**

Der var på mødet ikke sket indbetaling fra en andelshaver i restance. Bestyrelsen besluttede, at gennemføre en eksklusion, medmindre andelshaveren af egen drift indenfor de næste par dage betaler hele det skyldige beløb.

1. **Salg**
2. **Salgsprocedure**Thomas har været i dialog med administrator om at lette salgsprocedurerne. Hele bestyrelsen gennemgår salgsprocedurerne frem mod næste møde, hvor vi besluttet hvad der kan gøres mere smidigt.
3. **Status og opfølgning på salgene**

Der skal sælges en 5. sals lejlighed, hvor det er et vedtægtskrav at 6. salen inddrages. Thomas sørger for, at vi sammen med nuværende andelshaver får gennemført processen korrekt.

I den 5. sals lejlighed som foreningen har købt i forlængelse af tvangsauktionen, er der nu blevet isat trappe. Thomas beder Jan Meincke udbedre de mindre skader der er opstået på loftet i denne forbindelse.

1. **Anmodning om opsætning af udendørs overvågning**

Et af erhvervslejemålene har bedt om tilladelse til at opsætte udendørs overvågning for at minimere skader på dør mm. Thomas undersøger hvorvidt dette er en mulighed for almindelige erhvervslejemål.

1. **Eventuelt**

* Den nuværende bestyrelse afholder sit sidste møde tirsdag d. 25. oktober kl. 18.